Din arbejdsgiver må gerne spørge, hvor gammel du er, men du må ikke blive fravalgt til et job på grund af din alder. I Danmark er der ved lov indført forbud mod forskelsbehandling på arbejdsmarkedet. Forskelsbehandlingsloven indeholder blandt andet et forbud mod forskelsbehandling på grund af alder.  Hvis du kan sandsynliggøre, at du er blevet fravalgt på grund af din alder, skal arbejdsgiveren kunne bevise,  at det skyldes andre omstændigheder.  Kontakt din lokale HK-afdeling på telefon 7011 4545, hvis du får brug for hjælp eller er i tvivl om noget.